Opis: GRB

**REPUBLIKA HRVATSKA**

**VARAŽDINSKA ŽUPANIJA**

**OPĆINA CESTICA**

**Općinsko vijeće**

KLASA : 024-02/24-01/19

URBROJ: 2186-3-02-24-1

Cestica, 28.11.2024.

Na temelju članka 28. Statuta Općine Cestica (Službeni vjesnik Varaždinske županije 13/21), Općinsko vijeće na svojoj 20. sjednici održanoj dana 28. studenog 2024. godine, donijelo je

**Odluku**

**o sufinanciranju kupnje i ugradnje muljne pumpe za sustav odvodnje i pročišćavanja otpadnih voda na području općine Cestica**

**Članak 1.**

Ovom Odlukom određuje se visina sufinanciranja kupnje i ugradnje muljne pumpe za sustav odvodnje i pročišćavanja otpadnih voda na području općine Cestica.

**Članak 2.**

Općina Cestica će sufinancirati kupnju i ugradnju muljne pumpe u iznosu do 1.000,00 eura.

**Članak 3.**

Kućanstvo kojemu je potrebna muljna pumpa ugovara sa izvođačem radova kupnju i ugradnju pumpe, a koji će nakon izvršenih radova Općini Cestica dostaviti račun i dokaz plaćanja na ime osobe koja je isto naručila, a do iznosa navedenog u članku 2. ove Odluke. Ukoliko kućanstvo samo kupi i ugradi pumpu, dostavlja na Općinu Cestica zahtjev sa računom i izvodom da je plaćeno. Razliku troškova, ukoliko budu viši od sufinanciranja, podmiruje kućanstvo.

**Članak 4.**

Ova Odluka stupa na snagu prvog dana od dana objave u „Službenom vjesniku Varaždinske županije“.

Predsjednik Općinskog vijeća:

Darko Majhen, mag. pol.